
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	15.09.2026.
	
	Nr. AMD-26-437-rs




	Par satiksmi filmēšanas laikā



Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un SIA VFS FILMS 14.09.2026. iesniegumu par mākslas filmas “Apprecēties un mirt” filmēšanu:

1. Noteikt, ka 18.09.2026. no plkst. 06.00 līdz plkst. 14.00 tiks aizliegta transportlīdzekļu (izņemot transportlīdzekļus ar speciālām SIA VFS FILMS izsniegtām atļaujām (paraugs pielikumā)) apstāšanās un stāvēšana Elizabetes ielā, posmā no ēkas Elizabetes ielā 67 līdz ēkai Elizabetes ielā 69.

2. Par filmēšanas norisi ir atbildīga SIA VFS FILMS lokāciju menedžere Terēze Tīna (tālrunis 29333329, e-pasts: tttereze@gmail.com).

3. Ņemt vērā, ka filmēšanas organizatore - SIA VFS FILMS:
3.1. veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi un satiksmes organizācijas tehnisko līdzekļu izvietošanu un demontāžu un montāžu;
3.2. veiks norēķinus ar Rīgas pašvaldības sabiedrību ar ierobežotu atbildību “Rīgas satiksme” par 5. punktā minētajiem pakalpojumiem;
3.3. nodrošinās operatīvā transporta satiksmi;
3.4. nodrošinās sabiedrisko kārtību filmēšanas norises vietās norādītajā laikā;
3.5. nodrošinās filmēšanas teritoriju sakopšanu trīs stundu laikā pēc filmēšanas pabeigšanas.

4. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu un demontāžu un montāžu.

5. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajā vietā norādītajā laikā.

6. Rīgas valstspilsētas pašvaldības Centrālās administrācijas Komunikācijas pārvaldei:
6.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;
6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors

